section_heading: Opis zgrade
paragraph_text: Zgrada škole je pravokutnog oblika sa središnjim pravokutnim paciom. U južnom krilu (prizemlje i kat) smještene su učionice. U zapadnom krilu uređeni su kemijski laboratoriji, a u sjevernom krilu koje je nešto više od ostalih uređene su radionice i to za keramiku i građevne materijale. U istočnom krilu smještena je uprava škole i nastavnička zbornica. Ispod istočnog dijela sjevernog krila izgrađen je podrum.